Babelscape/SREDFM huggingface dataset:
Επιτροπή Ομοσπονδίας Αυστραλιανού Ποδοσφαίρου

Η Επιτροπή Ομοσπονδίας Αυστραλιανού Ποδοσφαίρου (αγγλικά: "AFL Commission") είναι το επίσημο κυβερνόν σώμα του αθλήματος του αυστραλιανού ποδοσφαίρου και του πρωταθλήματος της Ομοσπονδίας Αυστραλιανού Ποδοσφαίρου (AFL).

Η επιτροπή της AFL είναι υπεύθυνη για τη διαχείριση του αθλήματος και στο σύνταγμά της διακηρύσσεται ως «φύλακας του κώδικα», το καθολικά υπεύθυνο σώμα για το άθλημα του αυστραλιανού ποδοσφαίρου. Από τη σύστασή της το 1985, η επιτροπή έχει γίνει όλο και πιο εύρωστη και ισχυρή, ενώ έχει τον έλεγχο του αθλήματος στην Αυστραλία από το 1993, όπως και σε διεθνές επίπεδο από το 2005.

Υπάρχουν οκτώ μέλη που απαρτίζουν την επιτροπή της AFL, οι οποίοι εκλέγονται από τους 18 συλλόγους του πρωταθλήαμτος της AFL, με κάθε ομάδα να δικαιούται να υποβάλει υποψηφιότητες.
Μπιέλινα

thumb|250px|Πλατεία της Μπιέλινα. Στα δεξιά διακρίνεται το τζαμί Ατίκ, το οποίο επανακατασκευάστηκε μετά την κατεδάφισή του το 1993.
Η Μπιέλινα ή Μπιγιέλινα (Bijeljina, Бијељина) είναι πόλη και δήμος στη βορειοανατολική Σερβική Δημοκρατία, μια από τις δύο οντότητες της Βοσνίας-Ερζεγοβίνης. Με πληθυσμό 114.663 το 2013 ήταν ο πέμπτος πολυπληθέστερος δήμος στη χώρα και ο δεύτερος πολυπληθέστερος στη Σερβική Δημοκρατία μετά τη Μπάνια Λούκα. Η πόλη έχει πληθυσμό 45.291 κατοίκων (2013) και είναι η έκτη μεγαλύτερη στη χώρα (μετά τις Σαράγεβο, Μπάνια Λούκα, Τούζλα, Ζένιτσα και Μόσταρ). Η πόλη βρίσκεται στην πεδιάδα Σεμπερίγια και απέχει 6 χιλιόμετρα από τα σύνορα με τη Σερβία και 40 χιλιόμετρα από την Κροατία.
Ημέρες του Ιούλη

Οι Ημέρες του Ιούλη αναφέρονται στα γεγονότα του 1917, που συνέβησαν στην Πετρούπολη της Ρωσίας, μεταξύ 3 Ιουλίου και 7 Ιουλίου (Ιουλιανό ημερολόγιο) (16 Ιουλίου – 20 Ιουλίου, Γρηγοριανό ημερολόγιο), όταν στρατιώτες και βιομηχανικοί εργάτες ενεπλάκησαν σε αυθόρμητες ένοπλες διαδηλώσεις κατά της Ρωσικής Προσωρινής Κυβέρνησης. Οι Μπολσεβίκοι αρχικά προσπάθησαν να εμποδίσουν τις διαδηλώσεις και στη συνέχεια αποφάσισαν να τις στηρίξουν. (Οι ημερομηνίες που δίνονται στο άρθρο είναι του Γρηγοριανού Ημερολογίου).

Οι Μπολσεβίκοι σκόπευαν να κάνουν ειρηνικές διαδηλώσεις, ωστόσο, ξέσπασαν ένοπλες συγκρούσεις. Ο Λένιν κρύφτηκε, ενώ άλλοι ηγέτες συνελήφθησαν. Το αποτέλεσμα των Ημερών του Ιουλίου αντιπροσώπευσε μια προσωρινή υποχώρηση στην ανάπτυξη της δύναμης και της επιρροής των Μπολσεβίκων στην περίοδο πριν την Οκτωβριανή Επανάσταση.
Ομοσπονδία Αυστραλιανού Ποδοσφαίρου

:"Δε θα πρέπει να συγχέεται με την Ποδοσφαιρική Ομοσπονδία Αυστραλίας, υπεύθυνη για το άθλημα του ποδοσφαίρου στην Αυστραλία"

Η Ομοσπονδία Αυστραλιανού Ποδοσφαίρου (αγγλικά: "Australian Football League", AFL) είναι η διοργανώτρια αρχή του ομώνυμου πρωταθλήματος στο άθλημα του αυστραλιανού ποδοσφαίρου. Μέσω της Επιτροπής (AFL Commission), η AFL αποτελεί την ύψιστη διοικητική αρχή του αθλήματος και είναι υπεύθυνη για τον έλεγχο των κανόνων του παιχνιδιού. Ιδρύθηκε αρχικά ως «Βικτοριανή Φούτμπολ Λιγκ» (VFL) όταν αποσχίσθηκε από την πρώην Βικτοριανή Ποδοσφαιρική Ομοσπονδία (VFA), με το πρωτάθλημα να ξεκινά το 1897. Αρχικά περιλάμβανε μόνο τις ομάδες που έδρευαν στην αυστραλιανή πολιτεία της Βικτώριας, ενώ το 1990 μετονομάστηκε σε «Ομοσπονδία Αυστραλιανού Ποδοσφαίρου» (AFL), έπειτα από την επέκτασή της και σε άλλα κράτη τη δεκαετία του '80.

Το πρωτάθλημα της AFL αποτελείται σήμερα από 18 ομάδες, κατανεμημένες σε πέντε από τις έξι πολιτείες της Αυστραλίας (η Τασμανία αποτελεί εξαίρεση). Οι αγώνες διεξάγονται σε όλες τις πολιτείες και επικράτειες της Αυστραλίας, καθώς και στη Νέα Ζηλανδία. Η αγωνιστική περίοδος του πρωταθλήματος της AFL αποτελείται σήμερα από μία προκαταρκτική φάση (γνωστή ως "ΝΑΒ Challenge"), που ακολουθείται από μία περίοδο με 23 αγωνιστικές (εντός και εκτός έδρας), που διεξάγεται κατά τη διάρκεια του αυστραλιανού χειμώνα (Μάρτιο έως Σεπτέμβριο). Οι οκτώ κορυφαίες ομάδες στη συνέχεια μετέχουν σε μία σειρά τελικών σε μορφή νοκ-άουτ, οι οποίοι αποτελούν τα πλέι-οφ του πρωταθλήματος και ολοκληρώνονται με το μεγάλο τελικό (AFL Grand Final), ο οποίος πραγματοποιείται κάθε χρόνο στο Μέλμπουρν Κρίκετ Γκράουντ. Η νικήτρια ομάδα του μεγάλου τελικού ονομάζεται «πρέμιερ» (premier) και της απονέμεται το τρόπαιο του πρωταθλήματος.
Σίγκουρντουρ Ίνγκι Γιόχανσον

Ο Σίγκουρντουρ Ίνγκι Γιόχανσον (ισλ. "Sigurður Ingi Jóhannsson") είναι Ισλανδός πολιτικός του Προοδευτικού Κόμματος και διετέλεσε πρωθυπουργός της χώρας από τις 7 Απριλίου 2016 ως τις 11 Ιανουαρίου του 2017. Έχει διατελέσει υπουργός Αλιείας και Γεωργίας και υπουργός Περιβάλλοντος και Φυσικών Πόρων. Ύστερα από την παραίτηση του Σίγκμουντουρ Νταβίντ Γκουνλάουγκσον, με αφορμή τη διαρροή των Panama Papers, ο Σίγκουρντουρ ανέλαβε πρωθυπουργός.

Τον διαδέχθηκε στην πρωθυπουργία ο Μπιάρνι Μπενέντικτσον.
Ζαν-Φρανσουά Ερναντές

Ο Ζαν-Φρανσουά Ερναντές (γεννημένος στις 23 Απριλίου 1969) είναι πρώην Γάλλος ποδοσφαιριστής, ο οποίος αγωνιζόταν στην θέση του κεντρικού αμυντικού.
Camanachd Association

Η Camanachd Association (σκωτικά γαελικά: "Comann na Camanachd") είναι η αρμόδια ομοσπονδία για το άθλημα του σίντι. Εδρεύει στην Ινβερνές της Σκωτίας και είναι υπεύθυνη για τους κανόνες του παιχνιδιού.
Σύνθετοι κανόνες σίντι-χέρλινγκ

Οι Σύνθετοι κανόνες σίντι-χέρλινγκ (αγγλικά: "Composite rules shinty–hurling", ιρλανδικά: "Rialacha chomhréiteach sinteag-iomáint") γνωστοί ως σίντι-χέρλινγκ, είναι ένα υβριδικό άθλημα που αναπτύχθηκε για να διευκολύνει τη διεξαγωγή διεθνών αναμετρίσεων μεταξύ παικτών των αθλημάτων σίντι και χέρλινγκ. Η πρώτη αναμέτριση διεξήχθη το 1897 στο Σέλτικ Παρκ.

To σίντι-χέρλινγκ είναι ένα από τα λίγα ομαδικά αθλήματα στον κόσμο χωρίς συλλόγους ή πρωταθλήματα. Αυτή τη στιγμή διεξάγεται από δύο ανδρικές και γυναικείες ομάδες σε διεθνές επίπεδο. Η μορφή του παιχνιδιού των γυναικών ονομάζεται σίντι/καμόγκι.

Η Ιρλανδία είναι η κορυφαία ομάδα στο άθλημα, έχοντας κερδίσει τους τελευταίους έξι διεθνείς τίτλους της σειράς των αγώνων εντάντια στη Σκωτία.
Ράφαελ Κόξι

Ο Ράφαελ Κόξι (φλαμανδικά: Raphael Coxie, Μέχελεν, 1540 – Μέχελεν, 1616) ήταν Φλαμανδός ζωγράφος της Αναγεννησιακής περιόδου στις Κάτω Χώρες, γνωστός κυρίως για τις προσωπογραφίες και τους πίνακες με ιστορικά θέματα.
ΑΣΚ Ρίγα

Η ΑΣΚ Ρίγα (λετονικά: Rīgas ASK, αγγλικά: "ASK Riga") είναι πρώην λετονική ομάδα καλαθοσφαίρισης με έδρα την Ρίγα, η οποία υπήρξε η πρώτη πρωταθλήτρια Ευρώπης, κατακτώντας τρεις συνεχόμενους τίτλους από το 1958 ως το 1960. Τα αρχικά ASK σημαίνουν Army Sports Club ("Στρατιωτικός Αθλητικός Σύλλογος").
Μισογυνισμός

Μισογυνισμός είναι το μίσος και η δυσαρέσκεια απέναντι στις γυναίκες και τα κορίτσια. Ο μισογυνισμός μπορεί να εκδηλωθεί με πολυάριθμους τρόπους, μεταξύ των οποίων η σεξουαλική διάκριση (όχι σεξισμός), η εχθρότητα, οι αντιλήψεις περί ανδρικής υπεροχής, η υποτίμηση των γυναικών, η βία κατά των γυναικών και η σεξουαλική αντικειμενοποίηση των γυναικών. Ο μισογυνισμός συναντάται περιστασιακά σε αρχαία κείμενα σχετικά με τις διάφορες μυθολογίες. Επιπλέον, δυτικοί φιλόσοφοι με διάφορες επιρροές και στοχαστές έχουν περιγραφεί ως μισογυνιστές. Το 2012 το λεξικό Macquarie (το οποίο τεκμηριώνει Αυστραλιανά Αγγλικά και Αγγλικά Νέας Ζηλανδίας) έχει επεκτείνει τον ορισμό, ούτως ώστε να περιλαμβάνει όχι μόνο το μίσος για τις γυναίκες αλλά και "οχυρωμένες προκαταλήψεις εναντίον των γυναικών".
Γαελική Αθλητική Ομοσπονδία

Η Γαελική Αθλητική Ομοσπονδία (αγγλικά: "Gaelic Athletic Association", GAA, ιρλανδικά: "Cumann Lúthchleas Gael", , CLG) είναι ιρλανδική και διεθνής ερασιτεχνική αθλητική και πολιτιστική οργάνωση, με στόχο κυρίως στην προώθηση των γαελικών παιχνιδιών, τα οποία περιλαμβάνουν τα παραδοσιακά ιρλανδικά αθλήματα τα οποία είναι χέρλινγκ, kαμόγκι, γαελικό ποδόσφαιρο, χάντμπολ και ράουντερς. Η GAA προωθεί επίσης την ιρλανδική μουσική, το χορό και την ιρλανδική γλώσσα.

Γαελικό ποδόσφαιρο και χέρλινγκ είναι οι πιο δημοφιλείς δραστηριότητες που προωθούνται από την οργάνωση, όπως και τα πιο δημοφιλή αθλήματα στη Δημοκρατία της Ιρλανδίας όσον αφορά την προσέλευση. Το γαελικό ποδόσφαιρο είναι επίσης το μεγαλύτερο σε συμμετοχές άθλημα στη Βόρεια Ιρλανδία. Οι διοργανώσεις, οι δραστηριότητες και οι δομές οργάνωσης της GAA εκτείνονται σε όλη την Ιρλανδία, χωρίς να γίνεται αναφορά στα σύνορα από το 1921. Το γαελικό ποδόσφαιρο γυναικών και το καμόγκι εποπτεύονται από τη Γαελική Ποδοσφαιρική Ομοσπονδία Γυναικών και την Ομοσπονδία Καμόγκι της Ιρλανδίας αντίστοιχα. Η Γαελική Αθλητική Ομοσπονδία Χειροσφαίρισης είναι υπεύθυνη για το άθλημα τς γαελικής χειροσφαίρισης, ενώ το άθλημα ράουντερς εποπτεύεται από το Εθνικό Συμβούλιο Γαελικής Αθλητικής Ομοσπονδίας.

Από την ίδρυσή της στα τέλη του 19ου αιώνα, η GAA έχει εξελιχθεί έχοντας σημαντική επιρροή στην ιρλανδική αθλητική και πολιτιστική ζωή, με σημαντική εμβέλεια σε κοινότητες σε όλη την Ιρλανδία και μεταξύ της ιρλανδικής διασποράς. Έχει περισσότερα από 500.000 μέλη σε όλο τον κόσμο, ενεργητικό άνω των 2,6 δισ. ευρώ, και δηλωθέντα συνολικά έσοδα των 94,8 εκ. ευρώ το 2010, με συνολικό μεικτό κέρδος 78,5 εκ. ευρώ.
Ροζ ολοταχώς

Το Ροζ ολοταχώς είναι ελληνική κωμική ταινία του 2001. Η σκηνοθεσία είναι του Δημήτρη Γιατζουζάκη και το σενάριο των Χάρη Ρώμα και Άννας Χατζησοφιά.
Williams Grand Prix Engineering

Η «Williams Grand Prix Engineering Limited» (ελληνικά: Γουίλιαμς Γκραν Πρι), που σήμερα αγωνίζεται στον μηχανοκίνητο αθλητισμό ως Williams Racing, είναι βρετανική ομάδα και κατασκευαστής της Φόρμουλα 1. Ιδρύθηκε και διευθύνεται από τον ιδιοκτήτη της ομάδας σερ Φρανκ Γουίλιαμς και τον μηχανικό αυτοκινήτων σερ Πάτρικ Χεντ.

Όλα τα μονοθέσια της ομάδας ονομάζονται "FW", ακολουθούμενα από έναν αριθμό, καθώς F και W είναι τα αρχικά του Φρανκ Γουίλιαμς (Frank Williams). Η ομάδα είναι ευρύτερα γνωστή ως «Γουίλιαμς Φόρμουλα 1» (Williams F1) και απλούστερα ως «Γουίλιαμς» (Williams).
Χίλλις Μόστερτ

Ο Χίλλις Μόστερτ (φλαμανδικά: Gillis Mostaert), 1528 – 28 Δεκεμβρίου 1598, ήταν Φλαμανδός ζωγράφος και σχεδιαστής της Αναγεννησιακής περιόδου, ο οποίος δραστηριοποιήθηκε στην Αμβέρσα κατά το δεύτερο ήμισυ του 16ου αιώνα. Ήταν παραγωγικός καλλιτέχνης και ασχολήθηκε με πολλά είδη ζωγραφικής, όπως τοπιογραφία, ζωγραφική της καθημερινότητας και ιστορικά θέματα. Συνεργαζόταν τακτικά με κορυφαίους καλλιτέχνες της Αμβέρσας.
Ερνέστο Σέρρα

Ο Ερνέστο Σέρρα (Ernesto Serra, 24 Μαρτίου 1860 - 17 Μαΐου 1915) ήταν Ιταλός ζωγράφος σκηνών από την καθημερινή ζωή ("genre"), τοπίων και πορτρέτων καταγόμενος από το Βαράλο Σέζια (Varallo Sesia) στην επαρχία Βερτσέλλι (Vercelli) του Πεδεμόντιου.
Φραντσέσκο Γκάμπα

O Φραντσέσκο Γκάμπα (Francesco Gamba, Τορίνο 21 Δεκεμβρίου 1818 – 10 Μαΐου 1887) ήταν Ιταλός ζωγράφος ο οποίος επικεντρώθηκε κυρίως στην φιλοτέχνηση τοπίων με θέμα την θάλασσα.
1,1-διφθορυδραζίνη

Η 1,1-διφθορυδραζίνη (αγγλικά: "1,1-difluorohydazine") είναι είναι ανόργανη χημική ένωση, που περιέχει άζωτο, υδρογόνο και φθόριο, με μοριακό τύπο N2H2F2, αν και ενίοτε παριστάνεται με τον ημισυντακτικό τύπο NH2NF2. Μπορεί να θεωρηθεί ότι παράγεται από την υδραζίνη (NH2NH2), αν αντικατασταθούν τα δύο (2) από τα άτομα υδρογόνου, που συνδέονται με το ίδιο άτομο αζώτου, με άτομα φθορίου. Έχει ένα ισομερές θέσης, την 1,2-διφθορυδραζίνη.
Κάθριν Μπολ

Η Κάθριν Μπολ ("Catharine Northcutt Ball", 30 Σεπτεμβρίου 1951) είναι Αμερικανίδα πρώην κολυμβήτρια, δύο φορές χρυσή ολυμπιονίκης και πρώην κάτοχος παγκοσμίων ρεκόρ σε τρία αθλήματα.

Στις 28 Δεκεμβρίου του 1966 κατέρριψε στο Φορτ Λόντερντεϊλ το παγκόσμιο ρεκόρ στα 100 μ. προσθίως, με επίδοση 1.15.6. Στις 30 Ιουλίου του 1967, αποτέλεσε μέλος της ομάδας των Η.Π.Α. που κατέρριψε στο Γουίνιπεγκ το παγκόσμιο ρεκόρ στα 4x100 μ. μικτής με χρόνο 4.30.0. Την ίδια χρονιά βελτίωσε εντυπωσιακά τα ρεκόρ του προσθίου. Στις 19 Αυγούστου του 1967 κατέρριψε στη Φιλαδέλφεια (Πενσυλβάνια) το παγκόσμιο ρεκόρ στα 100 μ. προσθίως με χρόνο 1.14.6. Την επόμενη ημέρα, 20 Αυγούστου, κατέρριψε και το παγκόσμιο ρεκόρ στα 200 μ. προσθίως με χρόνο 2.39.5.

Στις 25 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 100 μ. προσθίως με χρόνο 1.14.2 και την επόμενη ημέρα, στις 26 Αυγούστου, και πάλι στο Λος Άντζελες, κατέρριψε το παγκόσμιο ρεκόρ και στα 200 μ. προσθίως με χρόνο 2.38.5. Επίσης, την ίδια χρονιά, αποτέλεσε μέλος της ομάδας των Η.Π.Α. που στις 14 Σεπτεμβρίου κατέρριψε στο Κολοράντο Σπρινγκς το παγκόσμιο ρεκόρ στα 4x100 μ. μικτής με χρόνο 4.28.1.
Τούλλιο Λομπάρντο

O Τούλλιο Λομπάρντο (Tullio Lombardo, περ. 1455 – 17 Νοεμβρίου 1532), επίσης γνωστός ως Τούλλιο Σολάρι (Tullio Solari) ήταν γλύπτης της περιόδου της Ιταλικής Αναγέννησης. Αδελφός του ήταν ο Αντόνιο και πατέρας του ο Πιέτρο Λομπάρντο. Η οικογένεια Λομπάρντο εργάστηκε πάνω σε γλυπτά για πολλές γνωστές καθολικές εκκλησίες καθώς και τάφους. Στον ιερό ναό των Αγίων Ιωάννη και Παύλου ("Santi Giovanni e Paolo") στην Βενετία βρίσκεται μνημείο για τον Δόγη Πιέτρο Μοτσενίγκο (Pietro Mocenigo), το οποίο είναι δημιούργημα του Τούλλιο από κοινού με τον αδελφό και τον πατέρα του, καθώς και το μνημείο για τον Δόγη Αντρέα Βεντραμίν (Andrea Vendramin). Επίσης ο Τούλλιο είναι πιθανόν να έχει ολοκληρώσει το νεκρικό μνημείο για τον Μάρκο Κορνέρ στην εκκλησία των Αγίων Αποστόλων ("Santi Apostoli") και την ζωοφόρο στο παρεκκλήσι Κορνέρ στην "Santa Maria Gloriosa dei Frari". Μεταξύ των άλλων συμμετείχε και στην διακόσμηση της "Santa Maria dei Miracoli", επίσης στην Βενετία.
Μάρτεν φαν Κλέφε

Ο Μάρτεν φαν Κλέφε ο πρεσβύτερος (φλαμανδικά: Marten van Cleve de oude, Αμβέρσα, περ. 1527 - Αμβέρσα, προ της 24ης Νοεμβρίου 1581) ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Αμβέρσα κατά το χρονικό διάστημα 1551 - 1581. Είν αι κυρίως γνωστός για τις σκηνές καθημερινότητας με χωρικούς και τα τοπία του, τα οποία εμφανίζουν σχετική ομοιότητα με τα έργα του Πίτερ Μπρίγκελ του πρεσβύτερου. Ο Μάρτεν φαν Κλέφε ήταν ένας από τους σημαντικότερους Φλαμανδούς καλλιτέχνες της εποχής του. Τα θέματα και οι συνθέσεις του άσκησαν σημαντική επιρροή στο έργο του Πίτερ Μπρίγκελ του νεότερου και άλλων ζωγράφων με θέματα της καθημερινότητας της γενιάς του.
Πινακοθήκη των Παλαιών Δασκάλων

Η Πινακοθήκη των Παλαιών Δασκάλων της Δρέσδης (Gemäldegalerie Alte Meister είναι μία από τις πιο αξιόλογες της Ευρώπης. Στεγάζεται στο ανάκτορο Τσβίνγκερ, μπαρόκ αριστούργημα του αρχιτέκτονα Ματτέους Ντάνιελ Παίπελμαν, και διαθέτει πάνω από 2.000 πίνακες και πολυάριθμα χαρακτικά.

Η συστηματική συλλογή έργων άρχισε από τους εκλέκτορες της Σαξονίας Αύγουστο Β΄τον Ισχυρό και τον γιο του Φρειδερίκο Αύγουστο Β΄ που ήταν συγχρόνως και βασιλείς της Πολωνίας. Το πολυτιμότερο απόκτημα ήταν αυτό του 1754, η Μαντόννα Σιστίνα (Madonna Sistina) του Ραφαήλ. 
Το 1855 η συλλογή μεταφέρθηκε στο ανάκτορο Τσβίνγκερ, στην πτέρυγα Ζέμπερ (από το όνομα του αρχιτέκτονα Γκότφριντ Ζέμπερ που την σχεδίασε και στον οποίον οφείλεται επίσης και η παρακείμενη Όπερα). 

Τα σημαντικότερα έργα της πινακοθήκης αυτής, στην οποία εν πολλοίς χρωστά η Δρέσδη την προσωνυμία της «Φλωρεντία του Βορρά», παρουσιάζονται στο λήμμα "Κατάλογος έργων της Πινακοθήκης των Παλαιών Δασκάλων".
Κυψέλη Ημαθίας

Το χωριό Κυψέλη Ημαθίας ανήκει διοικητικά στον Δήμο Αλεξανδρείας της Περιφέρειας Κεντρικής Μακεδονίας. Βρίσκεται στους πρόποδες των Πιερίων και πλάι στον ποταμό Αλιάκμονα, επί της παλαιάς εθνικής οδού Θεσσαλονίκης-Αλεξανδρείας- Κατερίνης. Σήμερα λόγω της αστυφιλίας και της υπογεννητικότητας των νέων το χωριό έμεινε μόνον με 350 κατοίκους.
Ρενάτο Σαλβατόρι

Ο Ρενάτο Σαλβατόρι ("Renato Salvatori", 20 Μαρτίου 1933 - 27 Μαρτίου 1988) ήταν Ιταλός ηθοποιός.
Οτάκαρ Βάβρα

Ο Οτάκαρ Βάβρα (τσεχικά: "Otakar Vávra", 28 Φεβρουαρίου 1911 - 15 Σεπτεμβρίου 2011) ήταν Τσέχος σεναριογράφος, σκηνοθέτης και εκπαιδευτικός.
Τζοβάνι Μπατίστα Φοτζίνι

Ο Τζοβάνι Μπατίστα Φοτζίνι ("Giovanni Battista Foggini", 25 Απριλίου 1652 – 12 Απριλίου 1725) ήταν Ιταλός γλύπτης ο οποίος δραστηριοποιήθηκε κατά κύριο λόγο στην Φλωρεντία και είναι γνωστός ιδίως για τα μικρά μπρούτζινα αγάλματά του.
Ο κος πτέραρχος

Το Ο κος πτέραρχος (ή και Ο κύριος πτέραρχος) είναι μία ελληνική κωμική ταινία του 1963, σε σκηνοθεσία Ντίνου Κατσουρίδη. Το σενάριο γράφτηκε από τους Αλέκο Σακελλάριο και Χρήστο Γιαννακόπουλο, οι οποίο διασκεύασαν δικό τους θεατρικό έργο, με το ίδιο όνομα. Στην ταινία πρωταγωνιστεί ο Κώστας Χατζηχρήστος, μαζί με τους Λάμπρο Κωνσταντάρα και Διονύση Παπαγιαννόπουλο, Ντίνα Τριάντη και Κώστα Ρηγόπουλο.

Πρωταγωνιστής της ταινίας είναι ο Κανέλος, ένας πορτιέρης ξενοδοχείου, του οποίου τα ρούχα μοιάζουν με αυτά του πτεράρχου που διαμένει στο ξενοδοχείο, και οι σμηνίτες τον κοροϊδεύουν για αυτό. Τα πράγματα θα έρθουν έτσι που ο Κανέλος θα αναγκαστεί για χάρη ενός φαντάρου να παραστήσει τον πτέραρχο σε έναν χωρικό.

Η ταινία έκοψε 36.984 εισιτήρια, και ήρθε 17η σε 82 ταινίες εκείνης της σεζόν.
Εμμανουήλ Μελάς

Ο Εμμανουήλ Μελάς ή Μελλάς (Ιεράπετρα, 18 Απριλίου 1866 - 26 Μαρτίου 1951) ήταν Έλληνας γιατρός και πολιτικός, ο πρώτος πρόεδρος της Κοινότητας Ιεράπετρας από το 1908 ως το 1912, μετά τον υποβιβασμό του Δήμου. Νωρίτερα, επί Κρητικής Πολιτείας, ήταν μέλος της Κρητικής Βουλής.
Χρήστος Ευαγγελάτος

Ο Χρήστος Ευαγγελάτος (7 Ιουλίου 1897 - 5 Μαρτίου 1977) ήταν Έλληνας δημοσιογράφος και πολιτικός. Υπηρέτησε ως Δήμαρχος Μεσολογγίου επί πολλά έτη (1925-51 και 1959-64) και βουλευτής τη δεκαετία του '50.
Αστέριος Καστόρης

Ο Αστέριος Καστόρης (Κατερίνη, 19 Φεβρουαρίου 1960-) είναι Έλληνας πολιτικός, βουλευτής εκλεγμένος με τον ΣΥΡΙΖΑ.
Το γεφύρι του Δρίνου

Το γεφύρι του Δρίνου () είναι μυθιστόρημα του Γιουγκοσλάβου συγγραφέα Ίβο Άντριτς. Ο Ίβο Άντριτς έγραψε το βιβλίο κατά τη διάρκεια του Β΄ Παγκοσμίου Πόλεμου, ενόσω ήταν υπό κατ'οίκον περιορισμό στο Βελιγράδι και το δημοσίευσε το 1945. Ο Άντριτς παρέλαβε το 1961 το βραβείο Νόμπελ λογοτεχνίας για το συνολικό λογοτεχνικό έργο του, από το οποίο "το γεφύρι του Δρίνου" είναι το πιο γνωστό.

"Το γεφύρι του Δρίνου" περιστρέφεται γύρω από την πόλη του Βίσεγκραντ στη Βοσνία και Ερζεγοβίνη και τη γέφυρα του Μεχμέτ Πασά Σοκόλοβιτς στον ποταμό Δρίνο ή Ντρίνα. Η αφήγηση καλύπτει περίπου τέσσερις αιώνες, από την Οθωμανική Αυτοκρατορία και αργότερα τη διοίκηση της Αυστροουγγαρίας και τον Α΄ Παγκόσμιο Πόλεμο και περιγράφει τις ζωές, το πεπρωμένο και τις σχέσεις των κατοίκων της περιοχής και την συνύπαρξη τριών εθνοτήτων και τεσσάρων θρησκειών.

Η αφήγηση του βιβλίου ξεκινάει το 1516 όταν οι Οθωμανοί παίρνουν ένα παιδί από ένα χωριό κοντά στο Βίσεγκραντ από την μητέρα του, τον μετέπειτα βεζίρη Σοκολού Μεχμέτ Πασά, ο οποίος και πραγματοποιεί το όνειρό του να χτίσει μια γέφυρα στο ποτάμι. Στη συνέχεια ακολουθεί την ιστορία των κατοίκων της Βοσνίας, με το γεφύρι να δρα ως κοινό μνημείο μνήμης και να γίνεται μάρτυρας των βιωμάτων και του δράματος των ανθρώπων που το διασχίζουν και συνδέθηκαν με αυτό.
Χαράλαμπος Φραγκίστας

Ο Χαράλαμπος Φραγκίστας (Σκιάθος, 6 Ιουνίου 1905 - Λονδίνο, 1 Μαΐου 1976) ήταν Έλληνας νομικός και πανεπιστημιακός. Υπηρέτησε ως υπουργός.
Ζόραν Γκάιτς

Ο Ζόραν Γκάιτς (Σερβικά: Зоран Гајић - Zoran Gajić, αναφερόμενος σε ορισμένες ελληνόφωνες πηγές και ως Ζόραν Γκάετς) γεννήθηκε στις 28 Δεκεμβρίου 1958 στο Πάντσεβο και είναι Σέρβος προπονητής πετοσφαίρισης. Διετέλεσε προπονητής των εθνικών ομάδων ανδρών της Γιουγκοσλαβίας, της Ρωσίας του Ιράν, και πολλών συλλόγων.
Αγγλική Ομοσπονδία Ράγκμπι

Η Αγγλική Ομοσπονδία Ράγκμπι (αγγλικά: "Rugby Football Union", RFU) είναι ο επίσημος φορέας για το άθλημα του ράγκμπι γιούνιον στην Αγγλία. Εδρεύει στο Τουίκεναμ του νοτιοανατολικού Λονδίνου και ιδρύθηκε το 1871 και αποτελούσε το διεθνές διοικητικό όργανο πριν από τη σύσταση της Παγκόσμιας Ομοσπονδίας Ράγκμπι (WR) το 1886. Προωθεί και οργανώνει το άθλημα, διευθύνει τις εθνικές ομάδες ανδρών, γυναικών και νέων της Αγγλίας και εκπαιδεύει παίκτες και προπονητές.

Η RFU είναι μια βιομηχανία προνοίας της κοινωνίας που διαθέτει πάνω από 2.000 σωματεία-μέλη, που αντιπροσωπεύει πάνω από 2,5 εκατομμύρια εγγεγραμμένους παίκτες, και αποτελεί τη μεγαλύτερη κοινωνία ράγκμπι γιούνιον στον κόσμο, όπως και μια από τις μεγαλύτερες αθλητικές οργανώσεις στην Αγγλία. Εδρεύει στο στάδιο Τίκενχαμ (Twickenham Stadium) του Λονδίνου.

Το Σεπτέμβριο του 2010, η Αγγλική Ομοσπονδία Ράγκμπι Γυναικών (RFUW) εντάχθηκε στην RFU ως συστατικό σώμα και ενώ διατηρεί κάποια ανεξαρτησία μέσα στην οργάνωση, η έγκρισή της από τα όργανα της RFU εντάσεται στο πλαίσιο ενός ενιαίου διοικητικού οργάνου.
Ραχήλ Μακρή

Η Ραχήλ Μακρή (Πτολεμαΐδα, 13 Ιουνίου 1973) είναι Ελληνίδα πολιτικός και πρώην βουλευτής των Ανεξαρτήτων Ελλήνων και του ΣΥ.ΡΙΖ.Α.
Αγγλική Ομοσπονδία Ράγκμπι Λιγκ

Η Αγγλική Ομοσπονδία Ράγκμπι Λιγκ (αγγλικά: "Rugby Football League", RFL) είναι ο επίσημος φορέας για επαγγελματικό ράγκμπι λιγκ στην Αγγλία. Το όνομα «Ράγκμπι Φούτμπολ Λιγκ» προηγουμένως αναφερόταν, επίσης, στο πρωτάθλημα το οποίο διοργάνωνε η RFL. Αυτό έχει έκτοτε αντικατασταθεί από τη Σούπερ Λιγκ, την Τσάμπιονσιπ και τη Λιγκ 1.

Εδρεύει στο Ρεντ Χαλ του Ληντς και είναι επιφορτισμένη με την οργάνωση των εθνικών ομάδων ανδρών, γυναικών και νέων, του πρωταθλήματος Αγγλίας, του Τσάλεντζ Καπ, της Σούπερ Λιγκ και των Πρωταθλημάτων Ράγκμπι Λιγκ. Για τη διεξαγωγή αγώνων ερασιτεχνών και νέων η RFL συνεργάζεται με τη Βρετανική Ομοσπονδία Ράγκμπι Λιγκ Ερασιτεχνών (BARLA). Η RFL είναι μέλος της Ευρωπαϊκής Ομοσπονδίας Ράγκμπι Λιγκ (RLEF) και ως κύριο πλήρες μέλος έχει τη δυνατότητα αρνησικυρίας (veto) στο Συμβούλιο μαζί με τη Γαλλία. Η RFL αποτελεί μέρος του Κοινοτικού Συμβουλίου (Community Board), το οποίο έχει επίσης εκπροσώπους από τη BARLA, τις Συνδυασμένες Υπηρεσίες (Combined Services), τα Αγγλικά Σχολεία Ράγκμπι Λιγκ (English Schools Rugby League) και το Ράγκμπι Λιγκ Σπουδαστών (Student Rugby League).
Κλειστό Γυμναστήριο Περιστερίου

Το Κλειστό Γυμναστήριο Περιστερίου (επίσης γνωστό ως Κλειστό Περιστερίου και Κλειστό «Ανδρέας Παπανδρέου») είναι κλειστό γυμναστήριο το οποίο βρίσκεται στο Περιστέρι, στην Αθήνα. Το γυμναστήριο πήρε το όνομα του από τον Ανδρέα Παπανδρέου, πρώην Πρωθυπουργό της Ελλάδας, ο οποίος απεβίωσε το 1996. Βρίσκεται δίπλα στο Δημοτικό Στάδιο Περιστερίου και ανήκει στον Δήμο Περιστερίου. Η χωρητικότητα του κλειστού γυμναστηρίου είναι 4.000 θεατές.
Queen II

Queen II είναι ο τίτλος του δεύτερου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στην Μεγάλη Βρετανία στις 8 Μαρτίου του 1974 μέσω της δισκογραφικής εταιρείας "ΕΜΙ" και μέσω της "Parlophone" στην υπόλοιπη Ευρώπη, ενώ εκδόθηκε έναν μήνα αργότερα στις Ηνωμένες Πολιτείες μέσω της "Elektra".
Κλεμέντε Ρούτα

Ο Κλεμέντε Ρούτα (Clemente Ruta, 9 Μαΐου 1668 – 11 Νοεμβρίου 1767) ήταν Ιταλός ζωγράφος της ύστερης περιόδου του μπαρόκ.
Οντοάρντο Περίνι

Ο Οντοάρντο Περίνι (Odoardo Perini, 5 Απριλίου 1671 – 29 Δεκεμβρίου 1757) ήταν Ιταλός ζωγράφος της ύστερης περιόδου του μπαρόκ ο οποίος δραστηριοποιήθηκε στην Βερόνα.

Ξεκίνησε την σταδιοδρομία του ως βοηθός του Αντρέα Βολτολίνο (Andrea Voltolino) και στην συνέχεια μαθήτευσε υπό τον Τζοβάνι Μαρία Βιάνι (Giovanni Maria Viani). Ζωγράφισε σειρά πινάκων για τον κόμη Ercole Giusti καθώς και έργα θρησκευτικού περιεχομένου για τους "Colombini" στην Μπολόνια. Αναφερόμενος στον Περίνι, ο Κάρλο Ριντόλφι (Carlo Ridolfi) ανέφερε πως είχε "πολύ παράξενο μυαλό".
The Rolling Stones No. 2

Το The Rolling Stones No. 2 είναι το δεύτερο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 15 Ιανουαρίου του 1965 μέσω της δισκογραφικής εταιρείας "Decca". Η αμερικάνικη έκδοση του άλμπουμ έφερε την ονομασία The Rolling Stones, Now! και πραγματοποιήθηκε στις 13 Φεβρουαρίου του ίδιου έτους μέσω της δισκογραφικής εταιρείας "London", όντας η τρίτη επίσημη κυκλοφορία τους στην αντίπερα όχθη του Ατλαντικού..

Οι δύο εκδόσεις διέφεραν αρκετά, αφού το ""The Rolling Stones, Now!" περιελάμβανε επτά από τα δώδεκα κομμάτια του "The Rolling Stones No. 2", όπως και τα σινγκλ "Little Red Rooster" και "Heart of Stone", αλλά και τα "Surprise, Surprise", "Mona (I Need You Baby)" (από τον πρώτο δίσκο του συγκροτήματος) και "Oh Baby (We Got A Good Thing Goin')".

Το "The Rolling Stones No. 2" σκαρφάλωσε στην κορυφή των βρετανικών τσαρτ, όπου παρέμεινε για δέκα εβδομάδες πριν το διαδεχθεί το "Beatles For Sale" των Beatles. Επίσης, σκαρφάλωσε στο γερμανικό # 1, ενώ το "The Rolling Stones, Now!" ανέβηκε στην πέμπτη θέση του Billboard των ΗΠΑ και βραβεύθηκε ως χρυσός δίσκος.

Το σινγκλ της διασκευής στο "Little Red Rooster" του Howlin' Wolf σκαρφάλωσε στην κορυφή των τσαρτ της πατρίδας τους, ενώ το "Heart of Stone"" αποτέλεσε το δεύτερο Top-20 των Rolling Stones για τα αμερικάνικα τσαρτ.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 8 / 10 και το "Sputnik Music" με μέσο όρο βαθμολογιών 3,5 / 5.
Τζοβάνι Καντιόλι

Ο Τζοβάνι Καντιόλι (Giovanni Cadioli, περ. 1710 – 10 Σεπτεμβρίου 1767) ήταν Ιταλός ζωγράφος της περιόδου του μπαρόκ ο οποίος δραστηριοποιήθηκε κατά κύριο λόγο στην γενέτειρά του Μάντουα. Είναι επίσης ο συγγραφέας έργου-οδηγού για τα έργα τέχνης στην πόλη αυτή.
Αναστάσιος Κοκκαβέσης

Ο Αναστάσιος Κοκκαβέσης (1904-1989) ήταν Έλληνας δικαστικός από την Χειμάρρα της Αλβανίας. Κατά τη διάρκεια του Β' Παγκοσμίου Πολέμου υπήρξε ιδρυτικό μέλος και σημαντικό στέλεχος της βορειοηπειρωτικής οργάνωσης ΜΑΒΗ.
Βιντσέντζο Μεούτσι

Ο Βιντσέντζο Μεούτσι (Vincenzo Meucci, 1694–1766) ήταν Ιταλός ζωγράφος της ύστερης περιόδου του μπαρόκ. Γεννήθηκε στη Φλωρεντία και μαθήτευσε αρχικά υπό τον Σεμπαστιάνο Γκαλεόττι (Sebastiano Galeotti) και στην συνέχεια υπό τον Τζοβάνι Τζοζέφφο νταλ Σόλε (Giovanni Gioseffo dal Sole) στη Μπολόνια. Πάτρωνές του ήταν ο μαρκήσιος Τζοβάν Μπατίστα Σαλιμπένι (Giovan Battista Salimbeni) της Σιένας και οι καρδινάλιοι Αλεσσάντρο Κίτζι Τσονταντάρι (Alessandro Chigi Zondadari) και Νέρι Κορσίνι (Neri Corsini). Ως το αριστούργημά του θεωρείται η νωπογραφία που φιλοτέχνησε για τον τρούλο της Βασιλικής του Σαν Λορέντσο στη Φλωρεντία (Basilica di San Lorenzo di Firenze). Το έργο αυτό έγινε κατόπιν παραγγελίας από την Άννα Μαρία Λουΐζα των Μεδίκων

Μεταξύ των μαθητών του Μεούτσι είναι και ο Τομάζο Γκεραρντίνι (Tommaso Gherardini).
Τομάζο Γκεραρντίνι

Ο Τομάζο Γκεραρντίνι ("Tommaso Gherardini", 21 Δεκεμβρίου 1715 – 1797) ήταν Ιταλός ζωγράφος ο οποίος κατά κύριο λόγο ακολούθησε την τεχνοτροπία του ροκοκό. Γεννήθηκε στην Φλωρεντία και μαθήτευσε εκεί υπό τον Βιντσέντζο Μεούτσι (Vincenzo Meucci). Επίσης ταξίδεψε στην Μπολόνια και την Βενετία για να φοιτήσει στις Ακαδημίες Καλών τεχνών των πόλεων αυτών. Ζωγράφισε μία αίθουσα στο ανάκτορο Ουφίτσι (Uffizi) καθώς και στο Αυτοκρατορικό Ανάκτορο της Βιέννης.
Δημήτρης Δαρζέντας

Ο Δημήτρης Δαρζέντας είναι Έλληνας ζωγράφος που γεννήθηκε στην Αθήνα το 1915 από πατέρα Σαντορινιό και μητέρα από το Κόρθι της Άνδρου. Ασχολήθηκε με την εικονογράφηση βιβλίων και τις γραφικές τέχνες. Ατομικές του εκθέσεις έγιναν στην Αθήνα, τη Θεσσαλονίκη, την Κύπρο, τη Γερμανία, τη Ρουμανία και τις ΗΠΑ. Πήρε μέρος σε Πανελλήνιες ομαδικές εκθέσεις. Πέθανε το 2001.
Λούκα ντι Τομμέ

Ο Λούκα ντι Τομμέ (Luca di Tommè περ. 1330–1389) ήταν Ιταλός ζωγράφος που δραστηριοποιήθηκε στα 1356-1389 στην Σιένα. Βασίστηκε στην τεχνοτροπία προγενέστερων καλλιτεχνών από την πόλη, όπως των Ντούτσιο ντι Μπουονινσένια (Duccio di Buoninsegna), Σιμόνε Μαρτίνι (Simone Martini), Πιέτρο Λορεντσέττι (Pietro Lorenzetti) και Αμπρότζο Λορεντσέττι (Ambrogio Lorenzetti). Είχε αξιολογότατη συνεισφορά στην Τέχνη, με περισσότερα από 50 έργα να αποδίδονται σε αυτόν. Το έργο του συνέβαλε στην διατήρηση και διάδοση της τεχνοτροπίας της Σιένα κατά τον 15ο αιώνα. 

Το 1389 εργάστηκε μαζί με τους Μπάρτολο ντι Φρέντι (Bartolo di Fredi) και Αντρέα ντι Μπάρτολο (Andrea di Bartolo) προκειμένου να φιλοτεχνήσουν μια μεγάλη εικόνα βωμού για ένα από τα παρεκκλήσια του καθεδρικού ναού της Σιένας. Ζωγράφιζε χρησιμοποιώντας τέμπερα σε ξύλινα πλαίσια, πρακτική που ήταν συνηθισμένη στον 14ο αιώνα.
Β΄ κατηγορία ποδοσφαίρου ανδρών Κύπρου 1957-58

Η Β΄ κατηγορία ποδοσφαίρου ανδρών Κύπρου 1957-58 ήταν η 5η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ορφέας Λευκωσίας για 1η φορά στην ιστορία του.
Γιάκομπ Χρίμμερ

Ο Γιάκομπ Χρίμμερ (φλαμανδικά: Jacob Grimmer (1526/1526 – πριν τον Μάιο 1590) ήταν Φλαμανδός ζωγράφος τοπίων και σχεδιαστής. Οι αγροτικές σκηνές και τα τοπία περιοχών γύρω από την Αμβέρσα σημείωσαν την απαρχή σημαντικής εξέλιξης στη φλαμανδική τοπιογραφία του 16ου αιώνα, απομακρυνόμενη από την "παγκόσμια τοπιογραφία", με τα φανταστικά πανοράματα και τους φαντασιόπληκτα αποτυπωμένους γιγαντιαίους βράχους, προς μεγαλύτερη απλότητα και προσέγγιση στην πραγματικότητα. Το έργο του επηρέασε την επόμενη γενεά Φλαμανδών τοπιογράφων. Ο Χρίμμερ ήταν ικανότατος στη χρήση χρωμάτων και φιλοτέχνησε αρμονικά τοπία χρησιμοποιώντας ρεαλιστικά χρώματα και αποτυπώνοντας ρεαλιστικά την ατμόσφαιρα.
Β΄ κατηγορία ποδοσφαίρου ανδρών Κύπρου 1959-60

Η Β΄ κατηγορία ποδοσφαίρου ανδρών Κύπρου 1959-60 ήταν η 6η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή για 1η φορά στην ιστορία της.
Λος Άλαμος σκάκι

Λος Άλαμος σκάκι είναι μια παραλλαγή στο σκάκι που παίζεται σε σκακιέρα διαστάσεων 6×6 χωρίς τους αξιωματικούς, για τον λόγο αυτό είναι επίσης γνωστή και ως αντικληρικό σκάκι. Υπήρξε το πρώτο σκακιστικό παιχνίδι που παίχτηκε από πρόγραμμα ηλεκτρονικού υπολογιστή. Το πρόγραμμα αυτό γράφτηκε το 1956 στο εργαστήριο του Λος Άλαμος από τους Πωλ Στέιν και Μαρκ Γουέλς για τον υπολογιστή MANIAC I. Η μείωση του μεγέθους της σκακιέρας και του αριθμού των κομματιών σε σχέση με το κλασικό σκάκι, οφειλόταν στην πολύ περιορισμένη ικανότητα των ηλεκτρονικών υπολογιστών την εποχή εκείνη.

Ο υπολογιστής έπαιξε τρεις παρτίδες. Την πρώτη την έπαιξε ενάντια στον εαυτό του. Τη δεύτερη ενάντια σε κάποιον άνθρωπο, ισχυρό σκακιστή, ο οποίος έπαιξε χωρίς βασίλισσα και κέρδισε την παρτίδα. Στην τρίτη παρτίδα, ο MANIAC I έπαιξε εναντίον ενός αρχάριου σκακιστή που είχε διδαχθεί τους κανόνες του παιχνιδιού ακριβώς πριν από την παρτίδα αυτή. Ο υπολογιστής κέρδισε, σηματοδοτώντας την πρώτη φορά που ένας υπολογιστής κέρδισε κάποιον άνθρωπο σε μια παραλλαγή του παιχνιδιού.
Παντελής Νίτσας

Ο Παντελής Νίτσας (1930 - ) του Βασιλείου, είναι Έλληνας δικηγόρος.

Κατάγεται από τη Θεσσαλονίκη, όπου άσκησε τη δικηγορία. Στις 13 Φεβρουαρίου 1974 διορίστηκε υφυπουργός Εσωτερικών στην δικτατορική κυβέρνηση του Ανδρουτσόπουλου και παρέμεινε ως την πτώση της κυβέρνησης, τον Ιούλιο της ίδιας χρονιάς.
Κάρελ Ζέμαν

Ο Κάρελ Ζέμαν (τσεχικά: "Karel Zeman", 3 Νοεμβρίου 1910 - 5 Απριλίου 1989) ήταν Τσέχος σκηνοθέτης, σχεδιαστής παραγωγής, καλλιτέχνης και animator. Είναι περισσότερο γνωστός ως δημιουργός ταινιών φαντασίας που συνδύαζαν live-action (ζωντανή δράση) και animation, για αυτό και συχνά αναφέρεται ως ο «Τσέχος Μελιές».
Διεθνές Συμβούλιο Κρίκετ

Το Διεθνές Συμβούλιο Κρίκετ (αγγλικά: "International Cricket Council", ICC) είναι ο αρμόδιος διεθνής οργανισμός για το άθλημα του κρίκετ. Το ICC έχει 106 μέλη, 10 πλήρη μέλη που παίζουν αγώνες τεστ, 38 συνδεδεμένα μέλη, και 57 συνεργατικά μέλη. Δεν κυβερνά το εγχώριο κρίκετ στις χώρες μέλη και δε διαμορφώνει τους κανόνες του παιχνιδιού, οι οποίοι παραμένουν υπό τον έλεγχο της Μάρλεμπoν Κρίκετ Κλαμπ.

Ιδρύθηκε ως «Αυτοκρατορική Διάσκεψη Κρίκετ» (Imperial Cricket Conference) το 1909 από εκπροσώπους από την Αγγλία, την Αυστραλία και τη Νότια Αφρική. Το 1965 μετονομάστηκε σε «Διεθνή Διάσκεψη Κρίκετ» (International Cricket Conference), και πήρε την σημερινή του ονομασία το 1989.
Ancestris

Το Ancestris είναι ένα λογισμικό γενεαλογίας που ακολουθεί τις προδιαγραφές GEDCOM στην έκδοση 5.5. Είναι ένα ελεύθερο λογισμικό υπό την άδεια GNU GPL 3.0 και διαθέσιμο για Linux, BSD, Solaris, Mac και Windows. Είναι γραμμένο σε Java και βασίζεται στην πλατφόρμα NetBeans της Oracle.
Snapchat

Το Snapchat είναι ένα προϊόν λογισμικού εφαρμογής μηνυμάτων εικόνας που δημιουργήθηκε από τους Έβαν Σπίγκελ, Μπόμπι Μέρφι & Ρέγκι Μπράουν, όταν ήταν φοιτητές στο Πανεπιστήμιο του Στάνφορντ.

Σύμφωνα με τις δημοσιευμένες στατιστικές του Snapchat , από τον Μάιο του 2015, οι χρήστες της εφαρμογής έστελναν 2 δισεκατομμύρια φωτογραφίες και βίντεο ανά ημέρα. Τον Νοέμβριο του 2015, ο αριθμός αυτός έφτασε τα 6 δισεκατομμύρια  βίντεο ανά ημέρα. Η εταιρεία έχει μια αποτίμηση των 10-20 δισεκατομμυρίων δολαρίων. Το 2016, το  Snapchat έφτασε τις 7 δισεκατομμύρια προβολές βίντεο ανά ημέρα.

To Snapchat είναι διαθέσιμο σε 20 γλώσσες ανάμεσα τους είναι και τα Ελληνικά.
Σκάκι του Καπαμπλάνκα

Το Σκάκι του Καπαμπλάνκα (ή Σκάκι Καπαμπλάνκα) είναι μια παραλλαγή στο σκάκι που εφευρέθηκε στις αρχές της δεκαετία του 1920 από τον Χοσέ Ραούλ Καπαμπλάνκα, πρώην Παγκόσμιο Πρωταθλητή στο σκάκι (1921–1927). Η παραλλαγή αυτή ενσωματώνει δύο νέα κομμάτια και παίζεται σε σκακιέρα διαστάσεων 10×8. Ο Καπαμπλάνκα πρότεινε την παραλλαγή ενώ ήταν Παγκόσμιος Πρωταθλητής και όχι εκ των υστέρων, όπως έχουν ισχυριστεί ορισμένοι επικριτές του. Πίστευε ότι το σκάκι δεν θα παίζεται μετά από λίγες δεκαετίες, επειδή τα παιχνίδια μεταξύ των μαιτρ θα καταλήγουν πάντα ισόπαλα). Αυτή η απειλή, «του θανάτου λόγω ισοπαλιών» για το σκάκι, ήταν το κύριο κίνητρό του για τη δημιουργία μιας πιο σύνθετης και πλουσιότερης έκδοσης του παιχνιδιού.
Τζέικομπ Τρέμπλεϊ

Ο Τζέικομπ Τρέμπλεϊ ("Jacob Tremblay", 5 Οκτωβρίου 2006) είναι Καναδός ηθοποιός. Έκανε το ντεμπούτο του σε ηλικία πέντε χρονών με την ταινία "Τα Στρουμφάκια 2" (2013). Είναι πιο γνωστός για τον ρόλο του Τζακ Νιούσομ στην ταινία "Το Δωμάτιο",με τον οποίο κέρδισε τα βραβεία: "Βραβείο Critics' Choice Καλύτερου νεαρού ερμηνευτή", "Καναδικό Βραβείο Οθόνης Καλύτερου Α' ανδρικού ρόλου" και ήταν υποψήφιος για τα βραβείο "Βραβείο Σωματείου Ηθοποιών Καλύτερου Β' ανδρικού ρόλου".
Οθέλλος Αμμοχώστου

Ο Οθέλλος Αμμοχώστου (ή Οθέλλος Βαρωσίων) ήταν κυπριακή ποδοσφαιρική ομάδα με έδρα την Αμμόχωστο. Έδρα της ομάδας ήταν το Στάδιο ΓΣΕ. Είχε συμμετάσχει 5 φορές στο πρωτάθλημα Β΄ κατηγορίας. Διαλύθηκε το 1963.
Αμαθούς Λεμεσού

Η Αμαθούς Λεμεσού ήταν κυπριακή ποδοσφαιρική ομάδα με έδρα την Λεμεσό. Έδρα της ομάδας ήταν το Στάδιο ΓΣΟ. Είχε συμμετάσχει 6 φορές στο πρωτάθλημα Β΄ κατηγορίας. Το 1965 ενοποιήθηκε με τον Απόλλων Λεμεσού, διατηρώντας το όνομα Απόλλων.
Eternal Devastation

Eternal Devastation είναι ο τίτλος του δεύτερου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιούλιο του 1986 μέσω της δισκογραφικής εταιρείας "Steamhammer".

Η ηχογράφηση του δίσκου πραγματοποιήθηκε στο "Studio Hilpoltstein" της γερμανικής πόλης Χίλπολτστάιν, τον Απρίλιο του 1986, ενώ το mastering έλαβε χώρα στο "Studio Nord" της Βρέμης.

Οι κριτικές για το "Infernal Overkill" υπήρξαν θετικές, με το "AllMusic" να του δίνει 4,5 αστέρια με άριστα τα πέντε, το "Metal Storm" 8,4 / 10 και το "Metal Archives" 90 %.

Αυτός ήταν ο τελευταίος δίσκος της αρχικής σύνθεσης του συγκροτήματος, αφού μετά την περιοδεία για την προώθηση του, ο ντράμερ Τόμι Σάντμαν αντικαταστάθηκε από τον Όλι Κάιζερ.
Spotify

Το Spotify (προφέρεται σπότιφαϊ) είναι Σουηδική υπηρεσία αναπαραγωγής μουσικής. Η υπηρεσία είναι διαθέσιμη σε χώρες της Αμερικής, της Ευρώπης και της Ωκεανίας. Επιτρέπει την πλοήγηση και την αναζήτηση μουσικής ανά καλλιτέχνη, άλμπουμ, είδος, λίστα αναπαραγωγής ή δισκογραφικής εταιρείας. Η δομή της υπηρεσίας είναι σχεδιασμένη έτσι ώστε να λειτουργεί κάτω από ένα επιχειρηματικό μοντέλο με δύο κατηγοριοποιημένες βαθμίδες οι οποίες είναι το Spotify Free (160 κιλομπάιτ ανά δευτερόλεπτο) και Spotify Premium (320 κιλομπάιτ ανά δευτερόλεπτο). Στο Spotify Premium, όπου ο χρήστης καταβάλει κάποιο χρηματικό ποσό ως μηνιαία συνδρομή, μπορεί να ακούσει μουσική χωρίς διαφημίσεις με βελτιωμένη ποιότητα ήχου και να αποθηκεύσει μουσική για ακρόαση εκτός σύνδεσης.

Η ίδρυση και έναρξη λειτουργίας της υπηρεσίας έγινε τον Σεπτέμβριο του 2008 και τον Ιούνιο του 2015 είχε πάνω από 75 εκατομμύρια ενεργούς χρήστες, συμπεριλαμβανομένων περίπου 20 εκατομμύρια χρηστών που πλήρωναν μηνιαία συνδρομή. Το ποσό αυτό έχει φτάσει τα 30 εκατομμύρια χρήστες τον Μάρτιο του 2016. Η Spotify Ltd λειτουργεί ως μητρική εταιρία, με έδρα το Λονδίνο, ενώ η Spotify ΑΒ χειρίζεται την έρευνα και την ανάπτυξη στη Στοκχόλμη.
Ένωση Νέων Αγίας Ζώνης Λεμεσού

Η Ένωση Νέων Αγίας Ζώνης Λεμεσού (ή η ΕΝΑΖ) ήταν κυπριακή ποδοσφαιρική ομάδα με έδρα τη συνοικία Αγίας Ζώνης του Δήμου Λεμεσού. Έδρα της ομάδας ήταν το Στάδιο ΓΣΟ. Είχε συμμετάσχει 3 φορές στο πρωτάθλημα Γ΄ κατηγορίας.
Άνταμ Ντράιβερ

Ο Άνταμ Ντράιβερ (αγγλικά: "Adam Douglas Driver", 19 Νοεμβρίου 1983 - ) είναι Αμερικανός ηθοποιός του κινηματογράφου, του θεάτρου και της τηλεόρασης, όπως και πρώην πεζοναύτης των ΗΠΑ. Έχει λάβει πολλά βραβεία, μεταξύ των οποίων ένα Κύπελλο Βόλπι Καλύτερου ηθοποιού από το Διεθνές Φεστιβάλ Κινηματογράφου Βενετίας, καθώς και υποψηφιότητες για δύο Βραβεία Όσκαρ, δύο Χρυσές Σφαίρες, δύο Βραβεία Βρετανικής Ακαδημίας Κινηματογράφου, τρία Βραβεία Έμμυ και ένα Βραβείο Τόνυ.
Έιζα Τζένινγκς

Ο Έιζα Τζένινγκς (Asa Kent Jennings, γεν. 1877 σε Upstate, Νέα Υόρκη, ΗΠΑ – απεβ. 1933) ήταν Αμερικανός μεθοδιστής πάστορας και μέλος της Χριστιανικής Αδελφότητας Νέων ("Y.M.C.A. – Young Men’s Christian Association"). Παρά τα προβλήματα υγείας που αντιμετώπιζε από πολύ νέος, καθώς στα 28 του χρόνια προσβλήθηκε από μια σπανιότατη νόσο (Νόσος του Pott: φυματίωση στη σπονδυλική στήλη) που του άφησε μόνιμα σωματικά προβλήματα, υπήρξε δραστήριος άνθρωπος με πολλαπλή κοινωνική δράση.

Το αποκορύφωμα της προσφοράς του ήταν η διάσωση πέραν των 500.000 προσφύγων από τη Σμύρνη μετά τη Μικρασιατική Καταστροφή. Ο Τζένινγκς με αποκλειστικά δικές του πρωτοβουλίες πέτυχε να ηγηθεί μιας τεράστιας προσπάθειας διάσωσης αμάχων, ερχόμενος μάλιστα -χωρίς την παραμικρή διπλωματική εμπειρία- σε επαφή και συνομιλία με τον ίδιο τον Κεμάλ Ατατούρκ και αποσπώντας του την άδεια να οργανώσει τη διάσωση των μη μουσουλμανικών πληθυσμών της Σμύρνης. Ο Κεμάλ του έδωσε 11 μέρες διορία να σώσει όποιους προλάβει. Ο Τζένινγκς πλήρωσε ο ίδιος ναύλο σε ξένα πλοία για να αναλάβουν να μεταφέρουν πρόσφυγες σε ασφάλεια. Σε κάποια τέτοια μεταφορά προς τη Μυτιλήνη είδε εκεί τον ελληνικό πολεμικό στόλο με 25 πλοία αγκυροβολημένο. Θέλοντας να μεσολαβήσει για την χρήση του πολεμικού στόλου στην οργάνωση της εκκένωσης της Σμύρνης συνάντησε τη δυσθυμία του ελληνικού κράτους, το οποίο αρχικά δέχτηκε να αποστείλει 6 σκάφη και στην πράξη έστειλε μόνο ένα, το θωρηκτό «Κιλκίς» με πλοίαρχο τον Ι. Ε. Θεοφανίδη. Μόνο αφού ο Τζένινγκς ουσιαστικά εκβίασε τον ίδιο τον πρωθυπουργό Νικόλαο Τριανταφυλλάκο, απειλώντας πως θα καταγγείλει διεθνώς την ελληνική κυβέρνηση για εγκληματική αδράνεια και ευθύνη για την επιφαινόμενη απώλεια αμέτρητων ζωών, δόθηκε η εντολή παρέμβασης του πολεμικού ναυτικού υπό την επίβλεψη του αμερικανικού στόλου της περιοχής και έσπευσαν τα 25 πλοία προς βοήθεια. Αυτό το γεγονός του χάρισε τον άτυπο τίτλο του «ναυάρχου» του ελληνικού στόλου (των 25 πλοίων).

Για το επίτευγμά του αυτό τιμήθηκε με τις κορυφαίες διακρίσεις του Ελληνικού Κράτους, το Σταυρό του Τάγματος του Σωτήρος και το Μετάλλιο Στρατιωτικής Αξίας, που είναι το υψηλότερο στρατιωτικό παράσημο.
Δημοκρατία της Ραγούσας

Η Δημοκρατία της Ραγούσας ήταν πόλη-κράτος και ναυτική δημοκρατία της οποίας έδρα ήταν η "Ραγούσα" (στα κροατικά Ντουμπρόβνικ). Ιδρύθηκε έπειτα από την υπογραφή της Συνθήκης του Ζαντάρ στις 27 Ιουνίου 1358 και εξακολούθησε να υφίσταται ως την εισβολή των στρατευμάτων του Ναπολέοντα στις 31 Ιανουαρίου 1808.
Κυβερνήτης της ήταν ένας ρέκτορας, ο οποίος εκλεγόταν με μηνιαία θητεία. Ο τελευταίος φιλοξενείτο στο Παλάτι του Ρέκτορα, όπου δεν δεχόταν ούτε τους φίλους, ούτε και την οικογένειά του, όντας πλήρως αφοσιωμένος στα διοικητικά του καθήκοντα.

Εκτεινόταν σε εδάφη τα οποία περιελάμβαναν τα νότια της Δαλματίας, περιοχής της σημερινής Κροατίας.

Αρχικά, η Δημοκρατία της Ραγούσας περιελάμβανε αποκλειστικά τα λιμάνια της Ραγούσας (Ντουμπρόβνικ) και της Ραγκουζαβέκκια (Τσάβτατ) έως και το 1420, ημερομηνία κατά την οποία τα εδάφη της επεκτάθηκαν προς την ενδοχώρα, της οποίας ο έλεγχος, έως τότε, διεκδικούνταν μεταξύ της Ρασκίας, της Ουγγαρίας και της Οθωμανικής Αυτοκρατορίας. Τα οριστικά της σύνορα οριοθετήθηκαν το 1426. Κατά το απόγειο της εδαφικής της επέκτασης, η Δημοκρατία εκτεινόταν κατά μήκος μιας παράκτιας λωρίδας, η οποία εκτεινόταν από το Νεούμ ως την Σουτόρινα και περιελάμβανε τις χερσονήσους της Πρέβλακα και του Πέλγιεσατς, τα νησιά του Λάστοβο και του Μλιετ, καθώς και ορισμένα μικρότερα νησιά όπως το Κολοτσέπ, το Λόπουντ και το Σίπαν.

Χρησιμοποιούμενη γλώσσα της ήταν, έως τον 15ο αιώνα, τα ραγουσάνικα, μια δαλματική ρομανική διάλεκτος, ενώ, μετά τον 16ο αιώνα, τα βενετικά (ρομανική γλώσσα) και τα στοκαβιανικά (νοτιοδυτική σλαβική γλώσσα). Η Δημοκρατία ευρέθηκε στο απόγειο της δόξας της μεταξύ του 16ου και του 17ου αιώνα. Αριθμούσε κατοίκους, εκ των οποίων οι 5.000 ήσαν ο πληθυσμός "intra muros" της πόλης της Ραγούσας.
Ματτάις Κοκ

Ο Ματτάις Κοκ ή Ματτάις Βέλλενς ντε Κοκ (φλαμανδικά: Matthys Cock ή Matthijs Wellens de Cock (περ. 1505 – 1548) ήταν Φλαμανδός ζωγράφος τοπίων και σχεδιαστής.
Persecution Mania

Persecution Mania είναι ο τίτλος του δεύτερου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Δεκέμβριο του 1987 μέσω της δισκογραφικής εταιρείας "SPV/Steamhammer".

Η ηχογράφηση του δίσκου πραγματοποιήθηκε τον Οκτώβριο του 1987 στα "Musiclab Studios" του Βερολίνου, με παραγωγό το ίδιο το συγκρότημα.

Τα πρώτα πέντε χιλιάδες αντίτυπα του άλμπουμ εκδόθηκαν σε άσπρο βινύλιο, ενώ το άλμπουμ επανεκδόθηκε το 2000 σε μορφή διπλού CD, με το πρώτο μέρος να περιλαμβάνει το ""Persecution Mania" και το δεύτερο τα "Obsessed by Cruelty" και "In the Sign of Evil".

Οι κριτικές για το "Persecution Mania"" υπήρξαν θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών με 4,2 / 5, το "Metal Archives" με 89 % και το "Metal Storm" με 8,6 / 10.
Κωστάκης Κουτσοκούμνης

Ο Κωστάκης Κουτσοκούμνης (5 Μαΐου 1956 - 5 Μαρτίου 2018) ήταν πρόεδρος της Κυπριακής Ομοσπονδίας Ποδοσφαίρου (ΚΟΠ) από το 2001 έως τον θάνατό του, το 2018. Κατείχε τη θέση του Αντιπροέδρου της ΚΟΠ και μέλους επιτροπής των εθνικών ομάδων την περίοδο 1994-1995. Εκτός από πρόεδρος της ΚΟΠ, υπήρξε επίσης εκπρόσωπος της UEFA HatTrick Committee, βοηθώντας την ομοσπονδία σε διάφορα πολιτειακά θέματα. Ήταν παντρεμένος, με ένα γιο και μια κόρη. Απεβίωσε στις 5 Μαρτίου 2018, μετά από πολύμηνη αντιμετώπιση καρκίνου.
ΑΕΚ Αρένα – Γεώργιος Καραπατάκης

Το ΑΕΚ Αρένα – Γεώργιος Καραπατάκης είναι στάδιο ποδοσφαίρου στη Λάρνακα της Κύπρου. Ανήκει στην ΑΕΚ Λάρνακας.
Τζον Μπογιέγκα

Ο Τζον Μπογιέγκα (αγγλικά: "John Boyega", 17 Μαρτίου 1992 - ) είναι Άγγλος ηθοποιός του κινηματογράφου και της τηλεόρασης. Περισσότερο γνωστός είναι για τον ρόλο του ως Finn, στην ταινία "Ο Πόλεμος των Άστρων: Επεισόδιο 7 - Η Δύναμη Ξυπνά" (2015), ρόλος που του χάρισε ευνοϊκές κριτικές. Πριν γίνει παγκοσμίως γνωστός μέσω αυτού του ρόλου, στην Αγγλία είχε αποκτήσει κάποια δημοτικότητα από τον ρόλο του ως Moses, στην ταινία "Attack the Block" (2011).
Κατηγορίες σταδίων UEFA

Οι Κατηγορίες σταδίων UEFA είναι κατηγορίες για στάδια ποδοσφαίρου σύμφωνα με τον Κανονισμό Υποδομής Γηπέδων της UEFA. 

Με τη χρήση αυτών των κανονισμών, τα στάδια αξιολογούνται στις κατηγορίας ένα, δύο, τρία ή τέσσερα με αυξητική σειρά αξιολόγησης. Μέχρι το 2006 η κατηγοριοποίηση ήταν από ενός έως πέντε αστέρων. Ένα στάδιο πρέπει να είναι κατηγορίας 4 για να φιλοξενεί αγώνες πλέι-οφ των προκριματικών του ΟΥΕΦΑ Τσάμπιονς Λιγκ ή κάποιο παιχνίδι της κύριας διοργάνωσης. Η κατηγορία 4 είναι επίσης απαραίτητη για την φιλοξενία οποιουδήποτε παιχνιδιού της κύριας φάσης του ΟΥΕΦΑ Γιουρόπα Λιγκ ή του Ευρωπαϊκού Πρωταθλήματος ποδοσφαίρου.
Κόλπος της Γουινέας

thumb|300px|O Κόλπος της Γουινέας.
Ο Κόλπος της Γουινέας είναι κόλπος του Ατλαντικού ωκεανού στην Αφρική. Ανάμεσα στα πολλά ποτάμια που εκβάλλουν στον κόλπο της Γουινέας είναι ο Νίγηρας και ο Βόλτα. Η ακτογραμμή του κόλπου περιλαμβάνει τον όρμο του Μπενίν και τον όρμο του Bonny. Κυριότερα νησιά του κόλπου είναι το Αννομπόν, το Μπιόκο, το Σάο Τομέ, το Πρίνσιπε και το Κορίσκο.
Τομπίας Φερχέχτ

Ο Τομπίας Φερχέχτ (φλαμανδικά: Tobias Verhaecht (1561–1631) ήταν Φλαμανδός ζωγράφος, ο οποίος ασχολήθηκε κυρίως με την τοπιογραφία. Το ύφος του ήταν αυτό του μανιεριστικού "παγκόσμιου τοπίου", το οποίο ανέπτυξαν καλλιτέχνες όπως οι Γιοάχιμ Πατινίρ και Πίτερ Μπρίγκελ ο πρεσβύτερος.
Μπρι Λάρσον

Η Μπριάν Σιντονί Ντεσολνιέρ ("Brianne Sidonie Desaulniers", 1 Οκτωβρίου  1989), πιο γνωστή ως Μπρι Λάρσον ("Brie Larson"), είναι Αμερικανίδα ηθοποιός και τραγουδίστρια.
Shazam

Το Shazam είναι εφαρμογή για Mac, PC και smartphones, περισσότερο γνωστή για τις δυνατότητες αναγνώρισης της μουσικής. Η εταιρεία Shazam Entertainment Limited ιδρύθηκε το 1999 από τους Chris Barton, Philip Inghelbrecht, Avery Wang, και Dhiraj Mukherjee.

Το Shazam χρησιμοποιεί ένα smartphone ή το ενσωματωμένο μικρόφωνο του υπολογιστή για να συγκεντρώσει ένα σύντομο δείγμα του μουσικού κομματιού που αναπαράγεται. Δημιουργεί ένα ακουστικό αποτύπωμα με βάση το δείγμα και το συγκρίνει με αυτά που διατηρεί σε μια κεντρική βάση δεδομένων. Αν διαπιστώσει αντιστοιχία, στέλνει πίσω στο χρήστη πληροφορίες, όπως τον καλλιτέχνη, τον τίτλο και το άλμπουμ. Ορισμένες δυνατότητες του Shazam είναι και η ενσωμάτωση με σχετικές συνδέσεις σε υπηρεσίες όπως το iTunes, Spotify, το YouTube, ή Groove Music. Τον Δεκέμβριο του 2013, Shazam ήταν μία από τις δέκα κορυφαίες εφαρμογές στον κόσμο, σύμφωνα με το CEO του. Η εφαρμογή Shazam έχει περισσότερους από 100 εκατομμύρια ενεργούς χρήστες κάθε μήνα και έχει χρησιμοποιηθεί σε περισσότερα από 500 εκατομμύρια κινητές συσκευές, μέχρι τον Αύγουστο του 2014. Τον Οκτώβριο του 2014, η Shazam ανακοίνωσε ότι η τεχνολογία της έχει χρησιμοποιηθεί για τον εντοπισμό 15 δισεκατομμυρίων τραγουδιών.
Ένωσις Αγίων Ομολογητών

Ο Εθνικός Σύλλογος Ένωσις Αγίων Ομολογητών (ή ΕΝΑΟ) ήταν κυπριακή ποδοσφαιρική ομάδα με έδρα την ενορία των Αγίων Ομολογητών της Λευκωσίας. Έδρα της ομάδας ήταν το Παλιό Γ.Σ.Π.. Είχε συμμετάσχει 3 φορές στο πρωτάθλημα Β΄ κατηγορίας. Το 1961 κατάφερε να το κατακτήσει αλλά δεν προβιβάστηκε στην Α΄ κατηγορία καθώς δεν ίσχυε ο προβιβασμός. Στη συνέχεια ενοποιήθηκε με τον Κεραυνό Στροβόλου, δημιουργώντας την ομάδα Ένωσις-Κεραυνός.
Μάρτεν Ράικερτ

Ο Μάρτεν Ράικερτ (φλαμανδικά: Martin Ryckaert, αναφερόμενος και ως Maerten ή Marten Rijckaert, βάπτιση: 8 Δεκεμβρίου 1587, Αμβέρσα – 11 Οκτωβρίου 1631) ήταν Φλαμανδός ζωγράφος, γνωστός για τα μικρά, συνήθως φανταστικά τοπία του σε ιταλικό ύφος.
Άνταμ φαν Νόορτ

Ο Άνταμ φαν Νόορτ (φλαμανδικά: Adam van Noort (1561/62 – 1641) ήταν Φλαμανδός ζωγράφος και σχεδιαστής και ένας από τους διδασκάλους του Πέτερ Πάουλ Ρούμπενς.
Ένωση Επαγγελματιών Αντισφαιριστών

Η Ένωση Επαγγελματιών Αντισφαιριστών (αγγλικά: "Association of Tennis Professionals", ATP) ιδρύθηκε το Σεπτέμβριο του 1972 από τους Ντόναλντ Ντελ, Μπομπ Μπράινερ, Τζακ Κρέιμερ, και Κλιφ Ντράισντεϊλ με σκοπό να προστατεύσει τα συμφέροντα των ανδρών αντισφαιριστών σε επαγγελματικό επίπεδο. Πρώτος πρόεδρος διετέλεσε ο Κλιφ Ντράισντεϊλ.

Τα παγκόσμια κεντρικά γραφεία της ATP βρίσκονται στο Λονδίνο του Ηνωμένου Βασιλείου. Τα γραφεία της ATP Americas εδρεύουν στην Πόμντε Βέντρα Μπιτς των Ηνωμένων Πολιτειών Αμερικής, τα γραφεία της ATP Europe έχουν την έδρα τους στο Μονακό και τα γραφεία της ΑΤΡ International, η οποία καλύπτει την Αφρική, την Ασία και την Αυστραλία, βρίσκονται στο Σίδνεϊ της Αυστραλίας. Ο αντίστοιχος οργανισμός γυναικών σε επαγγελματικό επίπεδο είναι η Ένωση Αντισφαίρισης Γυναικών (WTA).

Από το 1990, η ATP διοργανώνει την παγκόσμια περιοδεία αντισφαίρισης ανδρών και έχει συνδέσει την ονομασία της με τον τίτλο της περιοδείας. Το 1990 η διοργάνωση ονομαζόταν «ATP Tour», ενώ το 2001 μετονομάστηκε σε «ATP World Tour». Πρόκειται για μια εξέλιξη των αγώνων περιοδείας, παλαιότερα γνωστών ως τουρνουά τένις «Grand Prix» και «WCT» (World Championship Tennis).
Ένωση Αντισφαίρισης Γυναικών

H Ένωση Αντισφαίρισης Γυναικών (αγγλικά: "Women's Tennis Association", WTA), η οποία ιδρύθηκε το 1973 από την Μπίλι Ζαν Κινγκ, είναι ο κύριος οργανωτικός φορέας της επαγγελματικής αντισφαίρισης γυναικών. Διοργανώνει την WTA Tour, που είναι η παγκόσμια επαγγελματική περιοδεία αντισφαίρισης για τις γυναίκες. Ο αντίστοιχος οργανισμός σε επαγγελματικό επίπεδο των ανδρών είναι η Ένωση Επαγγελματιών Αντισφαιριστών (ATP).

H WTA ιδρύθηκε τον Ιούνιο του 1973, αλλά έχει τις ρίζες της στο εναρκτήριο τουρνουά «Virginia Slims», που διοργανώθηκε από την Γκλάντις Χέλντμαν και πραγματοποιήθηκε στις 23 Σεπτεμβρίου του 1970 στο Houston Racquet Club στο Χιούστον του Τέξας. Η Ρόζι Κάσαλς κέρδισε την πρώτη αυτή εκδήλωση. Η εταιρική έδρα της WTA βρίσκεται στην Αγία Πετρούπολη της Φλόριντα, τα ευρωπαϊκά κεντρικά γραφεία της βρίσκονται στο Λονδίνο και η έδρα της Ασίας-Ειρηνικού στο Πεκίνο.
Τσαρλς Μπάρτον

Ο Τσαρλς Μπάρτον είναι Αμερικανός προπονητής καλαθοσφαίρισης, ο οποίος κάθισε, μεταξύ άλλων, στον πάγκο των εθνικών ομάδων της Δανίας και της Σουηδίας, της Μακάμπι Τελ Αβίβ και του Άρη Θεσσαλονίκης.